Υποτιτλισμός: haroldpoi
Συνήθως νιώθω… σαν ένα μαύρο σύννεφο να έχει σκεπάσει τα πάντα.
Σαν να βλέπουμε τον κόσμο, χωρίς να τον κατανοούμε στ' αλήθεια.
Περιφερόμαστε χαμένοι. Χωρίς νόημα. Χωρίς σκοπό.
Ξέρω ακούγεται μίζερο, αλλά πιστεύω πως είναι καλό.
Γιατί έτσι εκτιμάμε τις στιγμές που ξεχωρίζουν.
Εκείνες τις φευγαλέες στιγμές που το φως διαπερνά τα σύννεφα.
Όταν το μαύρο πέπλο υποχωρεί και βλέπουμε τον κόσμο όπως είναι.
Τότε ξαφνικά υπάρχει νόημα.
Υπάρχει σκοπός.
Εσύ…
Γαμώτο. Γαμώτο, γαμώτο… Γαμώτο!
Αν είμαστε τυχεροί, συμβαίνει μια φορά στη ζωή.
Να πάρει, αυτό ήταν… Ήταν ωραίο.
Στη δική μου περίπτωση… συνέβη δύο φορές.
Η πρώτη φορά ήταν όταν γνώρισα τον Τζος.
- Είμαι ο Τζος. - Άιρις.
Και η δεύτερη φορά…
ήταν όταν τον σκότωσα.
Άιρις, ξύπνα.
Έλα, κοιμισμένη.
- Πόσο καιρό κοιμόμουν; - Αρκετά. Ήσουν πολύ κουρασμένη.
Είδα ένα υπέροχο όνειρο.
Αλήθεια; Για μένα;
Έχεις μεγάλη ιδέα για τον εαυτό σου, αλλά… ναι.
- Το ήξερα! Ήταν πικάντικο; - Όχι, βρωμιάρη.
- Λίγο πικάντικο; Ήμουν χωρίς μπλούζα; - Όχι, ονειρεύτηκα την πρώτη μας συνάντηση.
Ήταν τόσο τέλεια. Θυμάσαι πόσο τέλεια ήταν;
Φυσικά. Στο σούπερ μάρκετ, με τα πορτοκάλια…
Τι δρόμος είναι αυτός; Δεν φαίνεται στο GPS.
Μάλλον δεν είναι δρόμος, είναι ιδιωτικός.
Φτάσατε στον προορισμό σας.
Ευχαριστώ, αμάξι του Τζος.
Ευχαριστώ, αμάξι.
- Άνοιξε το πορτμπαγκάζ. - Άνοιγμα πορτμπαγκάζ.
Μαλάκα…
Η Κατ το περιέγραψε σαν ένα απλό μικρό εξοχικό στο δάσος.
Μάλλον έχουμε διαφορετική άποψη για τον ορισμό του "εξοχικό".
Και του "απλό". Και του "μικρό".
Τι συμβαίνει;
Άιρις. Σοβαρά, ξέρεις ότι δεν μπορείς να μου πεις ψέματα.
Θα γελοιοποιηθώ, θα ντραπείς για μένα.
Θα γελάσουν μαζί μου, ήδη με αντιπαθούν…
Άιρις, το σχεδιάζουμε μήνες…
και το λες τώρα, που είμαστε κυριολεκτικά στην πόρτα;
Άκου… Οι φίλοι μου δεν σε αντιπαθούν.
- Η Κατ, ναι. - Ίσως, αλλά η Κατ αντιπαθεί τους πάντες.
- Απλά δεν θέλω να γελοιοποιηθώ. - Δεν θα γελοιοποιηθείς.
Χαλάρωσε, εντάξει; Μην είσαι μουντή και απόμακρη.
Προσπάθησε να χαμογελάς και να δείχνεις χαρούμενη.
Εντάξει;
Επιτέλους φτάσατε! Νόμιζα ότι δεν θα έρθετε ποτέ.
Όταν είπες απόμερα νόμιζα εννοούσες κανένα χιλιόμετρο από τον κεντρικό δρόμο,
όχι στο πουθενά.
- Μην υπερβάλλεις, δεν είναι τόσο μακριά. - Δεν συμφωνώ.
- Γεια σου, Άιρις. - Γεια σου, Κατ. Χαίρομαι που σε βλέπω.
Πολύ.
- Δείτε ποιος ήρθε. - Πάτρικ! Είσαι στην κουζίνα;
Θα σας αγκάλιαζα, αλλά καθαρίζω θαλασσινά.
Το εκτιμώ. Πού είναι…;
- Να τος! Ο Τζος… - Γεια σου, φιλαράκο.
Έλα εδώ, κορίτσι!
- Τι κάνεις; - Καλά. Είμαι… μεθυσμένος.
Υπέροχα.
Τζος, γνώρισες τον Σεργκέι.
- Γεια σου! Χαίρομαι που σε ξαναβλέπω. - Επίσης, φίλε.
Και αυτή η όμορφη παρουσία πρέπει να είναι η Άιρις.
Γεια.
Μεγάλη μου χαρά. Έχω ακούσει πολλά για σένα.
Αλήθεια; Ελπίζω καλά πράγματα.
Αυτό το μέρος είναι πραγματικά φανταστικό.
Και απόμερο. Το τελευταίο μέρος που περάσαμε είναι κάπου 2,5 χιλιόμετρα μακριά.
4 χιλιόμετρα. Και κόστισε! Η απομόνωση δεν είναι φτηνή, καθόλου.
- Μην μου πεις ότι σου ανήκει όλη η λίμνη. - Όχι, μόνο η γύρω έκταση.
Αλλά τώρα θα πιούμε κάτι. Μπύρα, κοκτέιλ, κρασί;
Εγώ είμαι καλά, αλλά θα ήθελα να κάνω ένα ντους.
- Κατ, τι δωμάτιο έχουν; - Πάνω, στο τέλος του διαδρόμου αριστερά.
Θα τα πούμε μετά.
Χαμογέλα.
Δείξε χαρούμενη.
Συνέχισε την ιστορία τώρα.
Τέλος πάντων, φορούσα μια γελοία υπερβολική στολή Δράκουλα…
και όπως είπα, δεν ήξερα κανέναν.
Στέκομαι στον μπουφέ και τσιμπολογάω καρότα με κάτι που έμοιαζε με χούμους…
- Δεν ήταν χούμους. - Όχι, μπορεί να μην ήταν χούμους.
Και ξαφνικά νιώθω κάποιον να με χτυπάει στον ώμο.
Οπότε γυρίζω…
και στέκεται ένας πράσινος, χνουδωτός δεινόσαυρος και με κοιτάζει επίμονα.
Και μέσα από το κεφάλι ακούγεται μια χαμηλή, πολύ γκρινιάρικη φωνή:
"Πατάς την ουρά μου."
Γυρίζω, κοιτάζω κάτω…
και όντως πατάω την μικρή δεινοσαυρίσια ουρά του.
Οπότε κάνω ένα βήμα πίσω και ζητάω συγγνώμη.
Και βγάζει τη μάσκα…
και στέκεται ο πιο όμορφος άντρας που έχω δει στη ζωή μου.
- Αυτό ήταν πριν ή μετά τον Ίλαϊ…; - Σκάσε!
- Ήταν χτένι; Με πέτυχες. - Στην πραγματικότητα έκανα μπέιζμπολ.
Πότε το κατάλαβες;
Κατάλαβα τι;
Ότι… ήταν ο ένας.
Την ίδια στιγμή. Ξέρω ακούγεται χαζό, αλλά…
όταν κοιταχτήκαμε στα μάτια ήταν σαν κάτι απλά… να μπήκε στη θέση του.
Δεν ακούγεται χαζό. Καταλαβαίνω.
Σαν να κυκλοφορούσες ραγισμένος χωρίς να το καταλαβαίνεις, και μετά…
ξαφνικά να γίνεσαι πάλι ολόκληρος.
Στέκεσαι εκεί μπροστά σε έναν ξένο, μπροστά σε κάποιον άγνωστο…
και συνειδητοποιείς…
ότι όσο ζεις, θα κάνεις τα πάντα…
για να κάνεις αυτόν τον άνθρωπο ευτυχισμένο.
Έτσι δεν είναι;
Ακριβώς.
Πάτρικ, φανταστικό φαγητό. Ευχαριστώ.
Ευχαριστώ, χαίρομαι που σου άρεσε.
Έχω πάρει κάπου πέντε κιλά από τότε που γίναμε ζευγάρι.
- Μόνο πέντε; - Σκάσε.
Τι δουλειά κάνεις, Σεργκέι;
Ε, ασχολούμαι με διάφορα πράγματα.
Τα χέρια μου δεν είναι καθαρά, φίλε μου.
Είναι ένας πραγματικά βρώμικος κλάδος.
Ο Σεργκέι είναι… συμπαθητικός.
Ναι, έχει όλα όσα μπορείς να ευχηθείς.
Είναι πλούσιος, έξυπνος…
Έχει μια όμορφη γυναίκα.
Γυναίκα; Είναι παντρεμένος;
Αλλά εσείς οι δύο αγαπιέστε;
Αγάπη; Όχι…
Γιατί για να συμβεί αυτό πρέπει πρώτα να με δει σαν άνθρωπο.
Δεν καταλαβαίνω.
Είμαι ένα αξεσουάρ, σαν το καταραμένο αμάξι του.
Ντύνομαι όπως θέλει, τρώω ότι θέλει…
πηδιέμαι όποτε θέλει…
Δες σε ποια ανοίγομαι.
Έχεις κάτι μαζί μου, Κατ;
Δεν έχω πρόβλημα με σένα, Άιρις.
Είναι αυτό που αντιπροσωπεύεις. Με κάνεις να νιώθω…
αναλώσιμη.
Αναλώσιμη;
Κανείς δεν μπορεί να σε αντικαταστήσει, Κατ.
Το θάρρος σου είναι τόσο εμπνευσμένο. Μακάρι να ήμουν περισσότερο σαν εσένα, αλλά…
μάλλον απλά δεν είμαι φτιαγμένη έτσι.
Απλώς…
Είναι σαν κάτι να με εμποδίζει.
Όχι, όχι…
Έλα τώρα.
- Σήκω πάνω, σκύλα. - Όχι…
- Και εσείς μαζί. - Τι στο διάολο…
- Άφησε το κινητό! - Έλα τώρα.
Τι κάνεις;
Χαίρομαι που ήρθαμε εδώ.
Δεν θα μπορούσε να είναι πιο τέλεια.
Συγγνώμη αν ήμουν απόμακρη ή μουντή πριν.
Απλά θέλω να είσαι ευτυχισμένος, Τζος.
Άιρις, κοιμήσου.
Είναι υπέροχα εδώ έξω.
Τι καιρό κάνει;
Είναι 22 βαθμοί, με 83% πιθανότητα βροχής απόψε.
Δεν το βαριέμαι ποτέ αυτό.
Ετοιμάζεσαι;
Συγγνώμη, αλλά πρέπει να κάνω ένα ντους και να πιω μερικές κανάτες καφέ.
Δεν πας εσύ πρώτη;
Αλλά αυτή ήταν η ιδέα σου. Ήθελες να περάσουμε το πρωί στη λίμνη.
Ξέρω, αλλά μετά ήρθε το hangover. Το τερματίσαμε χθες.
Αλλά πέρασες καλά;
Φυσικά, κουκλίτσα μου. Ήταν τέλεια.
Θέλεις να περιμένω; Χωράνε δύο στο ντους.
Όχι, δεν πειράζει.
Πήγαινε εσύ. Άδραξε τη μέρα.
Εντάξει.
- Συγγνώμη; - Σημαίνει "καλημέρα".
Φυσικά. Dobroe utro και σε σένα.
Δεν είναι κακά τα ρωσικά σου. Δεν είναι τέλεια, αλλά ούτε και χάλια.
Ωραία θέα.
Στην υγειά της αγάπης.
- Θέλεις λίγο; - Μάλλον θα γυρίσω μέσα.
- Κιόλας; - Ναι…
Ο Τζος δεν είναι καλά, οπότε θα πάω να τον δω.
Ο Τζος είναι αρκετά μεγάλος για να φροντίσει τον εαυτό του. Μείνε. Κάνε μου παρέα.
Πρέπει να πάω να τον δω.
Σου… αρέσει το σπίτι;
Ναι.
- Και περνάς καλά εδώ; - Ναι, πολύ καλά.
Τότε μείνε, ως καλεσμένη μου. Κάνε παρέα σε αυτόν τον γέρο Ρώσο.
- Εντάξει. - Υπέροχα.
Μπορείς να με βοηθήσεις;
Μόνο την πλάτη και τους ώμους. Δεν φτάνω.
Δεν θέλω να καώ.
Εντάξει.
- Και τους ώμους επίσης. - Εντάξει.
Τι κάνεις;
Μην φοβάσαι. Ήταν ιδέα της Κατ.
Είπε ότι ήσουν εδώ κάτω. Ο Σεργκέι έδωσε την άδειά του.
Άσε το χέρι μου, σε παρακαλώ.
Αλλά αυτό δεν κάνεις; Αυτός είναι ο σκοπός σου.
Σε παρακαλώ. Σε παρακαλώ, σταμάτα.
- Ήμουν μεθυσμένος. Εννοώ… - Ναι, ήσουν υπερβολικά μεθυσμένος.
Εσύ ήσουν πιο μεθυσμένος από μένα.
Συνήθως δεν μεθάω. Είναι σαν υπερδύναμη που έχω.
Μπορώ να πιω όσο θέλω χωρίς πρόβλημα.
- Αφυδατώνεσαι. - Ναι, εγώ… Τι στο διάολο;!
Σκατά… Άιρις; Τι στο διάολο;
Δεν το ήθελα. Εκείνος…
μου επιτέθηκε.
Ποιος; Ο Σεργκέι;
Σε παρακαλώ.
Μόνο μια μικρή γεύση…
Απλά ήθελα να σταματήσει.
Ωχ, Θεέ μου… Σεργκέι!
Άιρις, κοίτα με. Πες μου από την αρχή. Τι συνέβη;
Εγώ…
Σταμάτα, είπα!
Δεν είχα άλλη επιλογή.
Σεργκέι;
Αρνούνταν να με αφήσει. Με έπνιγε.
- Και τότε… - Τι έκανες τότε, Άιρις;!
Η μόνη μου σκέψη ήταν ότι αν με σκότωνε δεν θα σε ξανάβλεπα ποτέ…
και αυτό πονούσε περισσότερο από το να πνιγώ!
Αρνήθηκα να τον αφήσω να μας χωρίσει. Σ' αγαπώ τόσο πολύ!
Άιρις, κοιμήσου.
- Μην ξεχάσεις τους αστραγάλους. - Εντάξει.
Αυτό θα αντέξει;
Ναι, δεν έχει υπεράνθρωπη δύναμη. Έχουν βάλει όρια σε τέτοια πράγματα.
Ναυτικός κόμπος.
- Πώς είναι; - Κοιμάται.
Της έδωσα δύο Xanax. Xanax; Xani; Δεν έχει σημασία, κοιμάται.
Οπότε…
τι κάνουμε τώρα;
Το μόνο που μπορούμε: Παίρνουμε την αστυνομία και τους λέμε τα πάντα.
Ναι. Αλλά… τι θα κάνουμε με…;
Εγώ φυσικά πρέπει… Ξέρεις.
Αλλά πώς συνέβη αυτό; Δεν υπάρχουν δικλίδες ασφαλείας;
Δεν έχω ιδέα. Κάποιο σφάλμα, ίσως;
Ναι…
Εντάξει. Οπότε…
- Εγώ παίρνω την αστυνομία, και εσύ… - Ναι… Ναι.
Μπορείς να πάρεις από εκεί έξω, γιατί…
θα ήθελα να πω ένα αντίο.
- Ναι… Ναι, φυσικά. - Ευχαριστώ.
Άιρις, ξύπνα.
- …δεν μπορώ να ζήσω χωρίς εσένα! - Ηρέμησε, μην φοβάσαι.
Είμαι εδώ. Άκουσε με.
- Γιατί είναι δεμένα τα χέρια μου; - Άιρις, έπρεπε να το κάνουμε.
- Σκότωσες τον Σεργκέι, θυμάσαι; - Σε αυτοάμυνα, προσπάθησε να με σκοτώσει!
- Πρέπει να με πιστέψεις! - Σε πιστεύω.
- Αφού δεν μπορείς να μου πεις ψέματα. - Τι;
Είσαι… προγραμματισμένη έτσι.
Προγραμματισμένη; Τι στο διάολο λες;
Δεν γίνεται να το ωραιοποιήσω…
οπότε θα στο πω απλά:
Είσαι ρομπότ.
- Είμαι…; - Ένα ρομπότ.
Πιο συγκεκριμένα ένα ρομπότ συντροφιάς.
Ρομπότ συντροφιάς;
Ναι, σαν…
Μισώ τη φράση "ρομπότ για σεξ", γιατί κάνεις πολλά περισσότερα από αυτό, αλλά…
Είσαι ένα ρομπότ που παρέχει συναισθηματική υποστήριξη, και επίσης κάνεις σεξ.
- Μου κάνεις πλάκα, έτσι; - Άιρις, τι καιρό κάνει;
Είναι 22 βαθμοί, με 83% πιθανότητα βροχής απόψε.
Ακόμα δεν με πιστεύεις; Εντάξει…
Τότε θα δούμε… Άιρις, ξέρεις άλλες γλώσσες;
Ξέρεις για παράδειγμα Ισπανικά;
Τζος, ξέρεις… No se hablar espanol.
Κινέζικα;
Χρειάζεται να συνεχίσω; Μπορώ να επιλέξω Πορτογαλικά, Κορεάτικα…
Δεν ξέρω τι είναι τα Τελούγκου, αλλά μιλάς και αυτά.
Δεν καταλαβαίνω, εγώ…
Έχω αναμνήσεις. Κολλέγιο, διάφορες καλοκαιρινές δουλειές…
Έχω πάει στην Ιαπωνία. Δύο φορές!
Ναι, είναι… Είναι πιο πολύ περιγράμματα αναμνήσεων.
Απλά αρκετές για να έχεις ένα υπόβαθρο.
Όταν γνωριστήκαμε; Εσύ και τα πορτοκάλια. Δεν είναι περιγράμματα αυτά.
Είναι ψεύτικο. Δεν συνέβη ποτέ. Απλά το επέλεξα από μια λίστα.
Θα μπορούσε να ήταν οπουδήποτε. Πάρκο σκύλων, βιβλιοπωλείο, μια αγορά.
Δεν συνέβη ποτέ;
Θέλεις να μάθεις πώς συναντηθήκαμε; Δηλαδή, πώς έγινε στην πραγματικότητα;
Γεια. Τζος Μπίμαν;
Ναι, εγώ είμαι. Μπείτε μέσα.
Συγγνώμη.
Γεια.
Εντάξει, εδώ είναι η συμφωνία χρήσης. Διαβάστε και υπογράψτε στο τέλος.
Οπότε τι κάνω όταν, ας πούμε, ξεκινάει, ή όπως αλλιώς λέγεται;
Όταν συγχρονιστεί με το τηλέφωνό σας, δημιουργείτε τη σχέση αγάπης.
Σχέση αγάπης;
Ναι, δημιουργεί τον συναισθηματικό δεσμό μεταξύ εσάς και…
της Άιρις.
Απλά ακολουθήστε τις φωνητικές οδηγίες όταν ξυπνήσει, δεν είναι τίποτα το ιδιαίτερο.
Θα ξέρει ότι είναι ρομπότ;
Όχι, θα είναι τόσο επικεντρωμένη σε εσάς που δεν θα της περάσει ποτέ από το μυαλό.
Μπορείτε να την προσαρμόσετε, ρυθμίζετε φωνή, χρώμα ματιών και νοημοσύνη…
και για επαναφορά εργοστασιακών ρυθμίσεων,
έχει σαρωτή αποτυπωμάτων πίσω από το δεξί αυτί.
Κρατήστε τον αντίχειρα πάνω του για πέντε δευτερόλεπτα.
Μπορεί να ρυθμιστεί η νοημοσύνη τους;
Ναι, αλλά υπάρχουν πολλοί κανονισμοί…
σχετικά με το πόσο δυνατά και έξυπνα μπορούν να είναι.
Το 100% αντιστοιχεί σε κορυφαίες ακαδημαϊκές ικανότητες…
και το 0% ένα κέλυφος χωρίς ικανότητα σκέψης.
Εξαρτάται από το τι ψάχνετε.
Δεν μπορεί να πει ψέματα. Αν κάνετε μια ερώτηση, πρέπει να πει την αλήθεια.
Στον κώδικά της υπάρχουν δικλίδες που την εμποδίζουν να βλάψει ανθρώπους, ζώα ή ρομπότ.
Μπορείτε να είστε ήσυχος, κύριε Μπίμαν.
Η Άιρις σας υπακούει σε όλα. Μπορείτε να κάνετε ό,τι θέλετε μαζί της.
ΣΥΓΧΡΟΝΙΣΜΟΣ
Για να δημιουργηθεί η σχέση αγάπης, βάλτε το πρόσωπό σας στο οπτικό μου πεδίο.
Παρακαλώ πείτε το όνομά σας.
Τζος Μπίμαν.
Ευχαριστώ, Τζος Μπίμαν.
Σχέση αγάπης δημιουργήθηκε.
Γεια σου.
Γεια.
Λοιπόν…
Θεέ μου… Γαμώτο!
Θεέ μου!
Δεν καταλαβαίνω.
Νιώθω πράγματα. Θυμό, ενοχή, απόγνωση…
Ξέρω πώς είναι ο πόνος.
Είναι προγραμματισμός. Ένας τρόπος να σε κάνει πιο αληθινή.
Ό,τι κάνεις, όλη σου η ζωή, είναι απλά μίμηση μιας ζωής.
Αυτό, για παράδειγμα.
Είναι απλά νερό, από ένα δοχείο μέσα στο σώμα σου.
Κάπως σαν υγρό πλυσίματος παρμπρίζ. Γεμίζει κάθε φορά που σε πηγαίνω για σέρβις.
- Νομίζω ότι θα ξεράσω. - Όχι, δεν θα ξεράσεις!
- Άιρις, είναι απλά κώδικας προγράμματος. - Σταμάτα να το λες αυτό!
Έχεις δίκιο. Συγγνώμη. Καταλαβαίνω ότι είναι πολλά για να τα χωνέψεις.
Εντάξει.
Εντάξει, τι εντάξει;
Δεν είμαι αληθινή.
Αλλά είμαι δική σου.
Θα το ξεπεράσουμε. Θα πάμε σπίτι.
Θα κάνω ό,τι θέλεις.
Θα σου μαγειρεύω, θα σε φροντίζω, θα σε ικανοποιώ…
Μπορώ να σε κάνω ευτυχισμένο, Τζος. Μπορώ να σε κάνω απίστευτα ευτυχισμένο.
Όχι.
- Συγγνώμη, Άιρις, αλλά δεν γίνεται. - Γιατί όχι;
Τι κάνεις;
- Τίποτα, απλά εγώ… - Τι στο διάολο περιμένεις, κλείσε την!
- Μα για όνομα του Θεού, Κατ! - Τι εννοεί; Τι εννοείς κλείσε με;
- Δώσε μας ένα λεπτό μόνο, Άιρις. - Τζος!
Τζος!
Τζος…
Δεν μπορείς να πεις σε ένα ρομπότ ότι θα το κλείσεις.
Εντάξει, αλλά δεν μου αρέσουν οι εκπλήξεις. Αυτό δεν ήταν στο σχέδιο.
Ξέρω, αλλά δεδομένου πόσο μας έχει βοηθήσει…
πίστευα ότι άξιζε μια εξήγηση.
Και…
Εντάξει, ήθελα να πω αντίο.
Μιλάς σοβαρά; Είναι ένα κομμάτι πλαστικό που πηδάς.
Το να αποχαιρετήσεις αυτήν είναι σαν να αποχαιρετάς την κάλτσα που αυνανίζεσαι.
Δεν είναι κάλτσα.
Το σχέδιο δεν έχει αλλάξει.
Απλά προσθέτω ένα τελευταίο αντίο.
Μετά θα κάνω επαναφορά εργοστασιακών ρυθμίσεων και θα την κλείσω για πάντα.
Και μετά;
Μετά ανοίγουμε τη σαμπάνια και περιμένουμε την αστυνομία.
Το δύσκολο κομμάτι τελείωσε.
Παρεμπιπτόντως, επιτέλους ρε γαμώτο!
Σχεδιάζεις και σχεδιάζεις, ξέρεις ότι θα συμβεί,
αλλά όταν συμβαίνει λες... "Απίστευτο, γαμώτο!"
Τα καταφέραμε! Τα καταφέραμε, γαμώτο!
- Εντάξει, αρκετά. - Εντάξει, συγγνώμη, έχεις δίκιο. Συγγνώμη.
- Απλά δεν μπορώ να το πιστέψω. - Ξέρω. Τρελό.
Τι στο διάολο; Γιατί δεν χαίρεσαι;
Χαίρομαι, ναι.
- Είναι το Xanax που μου έδωσε ο Ίλαϊ. - Το πήρες;
Ήταν Xanax. Φυσικά και το πήρα.
Κουκλίτσα μου, συγγνώμη για αυτό. Όλα θα πάνε καλά…
Τι κάνεις;
Γαμώτο! Άιρις, κοιμήσου…
Βοήθεια…
Συγγνώμη, αγάπη μου.
Χρειάζεται πάγο.
Σε περίπτωση πρηξίματος, δύσπνοιας, ανησυχίας ή αυξανόμενης υπνηλίας, τρέξτε στα επείγοντα.
Εντάξει…
Ναι, είναι δεμένη εκεί μέσα.
- Ίλαϊ! Η Άιρις… - Μωρό, μιλάω στο τηλέφωνο, δεν ακούω.
Τι είναι αυτό;
- Ένα mod. - Mod;
Και τι τροποποιεί;
Την Άιρις.
Δίνει πρόσβαση σε τμήματα του κώδικά της που κανονικά είναι κλειδωμένα.
Περίμενε, χάκαρες το σεξορομπότ σου;
Τι έκανες;
Ενίσχυσα την επιθετικότητά της και το ένστικτο αυτοσυντήρησης…
και απενεργοποίησα τον κώδικα που την εμποδίζει να βλάψει άλλους.
Αλλά το έσκασε πριν προλάβω να την επαναφέρω…
οπότε αν την πιάσει η Empathix θα δουν ότι είναι τροποποιημένη.
Και τότε θα την γαμήσουμε.
Περίμενε, αυτό σημαίνει ότι…
- Σκοτώσατε τον Σεργκέι; - Όχι, η Άιρις τον σκότωσε.
- Απλά την σπρώξαμε προς τη σωστή κατεύθυνση. - Ωχ, Θεέ μου!
Ο Σεργκέι ήταν απατεώνας, Ίλαϊ.
Ήταν μπλεγμένος σε κάθε είδους βρωμιές: ναρκωτικά, όπλα, εμπόριο ανθρώπων…
- Και ήταν χάλια σύντροφος. - Ναι, απαίσιος!
- Γιατί; - Ποιος ξέρει γιατί κάνει φρικτά πράγματα;
- Ίσως κάτι με την ανατροφή του… - Όχι, βλάκα! Γιατί το κάνατε;
Α, συγγνώμη…
- Θυμάσαι τον κωδικό; - Είναι πάντα τα γενέθλια του Στάλιν.
Μάλιστα. Πόσα είναι;
Λίγο πάνω από 12 εκατομμύρια.
Μαλάκα, τι ωραία μυρωδιά.
Περίμενε λίγο…
Αν αυτό ήταν απλά μια πρόφαση για να κάνει την Άιρις να σκοτώσει τον Σεργκέι…
γιατί καλέσατε εμένα και τον Πάτρικ;
Για να στηρίξουμε την ιστορία μας.
Με περισσότερους μάρτυρες γίνεται πιο πιστευτό.
Οπότε ήμασταν απλά δύο χρήσιμοι ηλίθιοι;
Βασικά, ναι. Αλλά αυτό ήταν το παλιό σχέδιο.
Στο νέο σχέδιο…
θα συμμετέχετε κι εσείς. Θα πάρουμε το ένα τρίτο ο καθένας.
- Το ένα τέταρτο, εννοείς; - Όχι, το ένα τρίτο.
- Αλλά είμαστε τέσσερις. - Τώρα αστειεύεται, έτσι;
Εσύ, εγώ, η Κατ, ο Πάτρικ.
Ίλαϊ… Ο Πάτρικ δεν μετράει!
Τι στο διάολο, στα μούτρα του; Πολύ ευγενικό.
- Συγγνώμη που έπρεπε να το ακούσεις αυτό. - Δεν πειράζει.
Πάτρικ, κοιμήσου.
Τι σκατά ρε, προσπαθείς να σαμποτάρεις τη σχέση μου;
Όχι, ξέρω πόσο σημαντικός είναι για σένα. Μπορούσες να τον αναβαθμίσεις χίλιες φορές.
- Κράζεις την επιλογή ρομπότ μου; - Όχι, δεν κράζω.
Μου αρέσει ο Πάτρικ, αλλά δεν παίρνει τίποτα.
- Δέξου την πρόταση, δεν συνεισέφερες τίποτα. - Και τι στο διάολο συνεισέφερες εσύ;
Έβαλα το μαχαίρι στην τσέπη της. Χρειάστηκε εξάσκηση.
Το μαχαίρι; Αυτό ήταν ίσως το πιο αδύναμο κομμάτι όλου του σχεδίου!
- Πώς ήξερες ότι θα το έβρισκε; - Δεν έχω σχεδιάσει ποτέ ξανά φόνο!
Φτάνει!
Ίλαϊ…
σου προσφέρουμε τέσσερα εκατομμύρια δολάρια.
Πρέπει μόνο να μας βοηθήσεις να βρούμε ένα μικρό ρομποτάκι στο δάσος.
Δεν είναι κακή προσφορά.
Εντάξει.
Αλλά παίρνω το πιστόλι.
Ίλαϊ, δεν χρειάζεται.
Απλά πρέπει να την θέσω σε λειτουργία ύπνου, να πάρω το κινητό και να διαγράψω το mod.
Έχει αυτή το κινητό σου;
Ναι.
Ξέρει τον κωδικό;
Τζος, ξέρει τον κωδικό;
Ναι, ξέρει τα πάντα για μένα.
Τότε σίγουρα χρειάζεται.
Πάτρικ, ξύπνα.
Γεια σου, αγάπη μου.
- Θα πάμε για κυνήγι ρομπότ. - Εντάξει.
Ωραία, έτσι;
Τζος.
Τι μπορεί να κάνει με το τηλέφωνό σου;
ΑΙΡΙΣ ΠΑΝΕΛ ΕΛΕΓΧΟΥ
ΦΩΝΗΤΙΚΟΣ ΕΛΕΓΧΟΣ
ΧΡΩΜΑ ΜΑΤΙΩΝ
ΤΟΝΟΣ ΦΩΝΗΣ
ΥΨΟΣ
Γεια.
ΝΟΗΜΟΣΥΝΗ
Βρε Τζος…
Περπατάμε μια καταραμένη αιωνιότητα, Τζος. Δεν υπάρχει εφαρμογή "Βρες το ρομπότ μου";
Φυσικά και υπάρχει, στο καταραμένο κινητό.
- Για όνομα του Θεού… - Μη γκρινιάζετε.
Ξέρουμε προς ποια κατεύθυνση πήγε, οπότε γιατί να μην χωριστούμε;
Τότε μπορούμε να την περικυκλώσουμε από δύο διαφορετικές κατευθύνσεις.
- Σαν ελιγμός λαβίδας… - Τι λες;
Ίλαϊ και Πάτρικ, εσείς πάτε από εκεί, και εγώ και η Κατ θα πάρουμε αυτόν το δρόμο.
Ώστε θα πάρετε αυτόν τον δρόμο…
Γαμιέστε;
- Αηδία! - Όχι! Αηδία;
Εντάξει.
Και τώρα, Άιρις; Σκέψου… Επωφελήσου από τη νέα σου νοημοσύνη.
Πρέπει να πας σπίτι, να βρεις ρούχα, χρήματα, να κάνεις ένα ντους. Πώς θα το κάνεις αυτό;
Θα μπορούσες να γυρίσεις στον κεντρικό δρόμο και να προσπαθήσεις να κάνεις ωτοστόπ.
Τι στο διάολο;
Εντάξει, όχι ωτοστόπ.
Θα μπορούσες να πας με τα πόδια.
Εκατοντάδες χιλιόμετρα σε δύσβατο έδαφος. Θα έπαιρνε μέρες, και όταν φτάσεις…
Καλώς ήρθες σπίτι, Κουκλίτσα μου.
Όχι με τα πόδια.
Έχεις το κινητό του Τζος.
Αυτό σε ελέγχει.
Αλλά ελέγχει επίσης…
Γεια, πού θέλετε να πάτε σήμερα;
- Σπίτι, παρακαλώ. - Οδηγώ προς το σπίτι.
Και αν επιτρέπεται, εξαιρετικό σχέδιο, Άιρις.
Ευχαριστώ, αμάξι του Τζος.
Απλά γύρνα πίσω μέσα από το δάσος χωρίς να σε σκοτώσουν, και θα είσαι ελεύθερη.
- Πού το βρήκες αυτό; - Στην ντουλάπα του.
- Σου πάει. - Ευχαριστώ, μωρό μου.
Αλλά εσύ είσαι ωραίος με όλα.
Σοβαρά, θα μπορούσες να φορέσεις τύπου οτιδήποτε.
Τι συμβαίνει;
- Άκουσες; - Όχι, τι άκουσα;
Τον ήχο του εγκεφάλου μου να συνειδητοποιεί πόσο καταραμένα ηλίθιο είναι αυτό.
- Δεν πιστεύεις ότι θα την βρούμε; - Ας λύσουν το πρόβλημα μόνοι τους.
Είσαι θυμωμένος επειδή σε άφησαν απέξω;
Αν είχα χακάρει τον κώδικά σου για να σε κάνω να δολοφονήσεις κάποιον τύπο…
θα είχα εμπλέξει τον Τζος από την αρχή.
Γιατί έτσι κάνουν οι φίλοι. Αυτή είναι όλη η ουσία της φιλίας.
Αν ήσουν ρομπότ, εννοώ.
Φυσικά.
Δεν πειράζει, είμαι κουρασμένος και πεινασμένος.
Και αυτό το πιστόλι με καυλώνει πολύ…
οπότε γυρνάμε πίσω και γαμιόμαστε, και μετά μου φτιάχνεις μια ομελέτα;
Έλα.
- Δεν θα μου το έκανες ποτέ αυτό, έτσι; - Τι εννοείς;
Δεν θα…
άλλαζες τον προγραμματισμό μου;
Τι λες;
Ίλαϊ, ξέρω ότι είμαι ρομπότ.
- Πώς…; - Το έχω καταλάβει με τα χρόνια.
Δεν καταλαβαίνω. Δεν μπορείς να πεις ψέματα.
Χθες είπες για το πώς συναντηθήκαμε σαν να συνέβη όντως.
Γιατί δεν είναι ψέμα.
Μπορεί να μην συνέβη ποτέ, αλλά η ανάμνησή μου από αυτό είναι αληθινή.
Όταν κλείνω τα μάτια, το βλέπω μπροστά μου.
Καθαρά και ξάστερα.
Συγγνώμη!
Πατάς την ουρά μου.
- Τι; - Πατάς την ουρά μου.
- Με συγχωρείς. - Τι;
Γεια…
Γεια.
Είμαι ο Ίλαϊ.
Πάτρικ.
Ξέρεις ότι δεν θα σου φερόμουν ποτέ όπως ο Τζος φέρεται στην Άιρις.
Σ' αγαπώ τόσο πολύ. Είναι εντελώς τρελό που το λέω…
αλλά σ' αγαπώ.
- Μπορείς να νιώσεις πόσο σ' αγαπώ; - Ναι.
Πώς νιώθεις;
Δεν ξέρω πώς να το περιγράψω με λόγια.
Προσπάθησε.
Είναι σαν πόνος.
Σαν…
το εσωτερικό μου να φλέγεται.
Είναι μανιασμένο.
Βίαιο.
Και απόλυτα υπέροχο.
Χέστηκα τι λες, μπαμπά. Αγαπώ ένα ρομπότ.
Άιρις.
Άιρις;
Ίλαϊ…
Γαμώτο, τι δυνατά!
Ίλαϊ.
Γαμώτο…
Μην το πάρεις προσωπικά, Άιρις.
Ξέρεις ότι μου αρέσεις, αλλά είναι πάρα πολλά λεφτά…
Ίλαϊ;
Πάτρικ, εγώ…
Συγγνώμη.
- Θεέ μου… - Άιρις, κοιμήσου!
Γαμώτο!
Άιρις!
Άιρις, άνοιξε την πόρτα.
Άνοιξε την καταραμένη πόρτα!
Γεια, πού θέλετε να πάτε σήμερα;
Οδήγησε στο σπίτι.
Η φωνή δεν αναγνωρίζεται.
Οδήγησε στο σπίτι!
Η φωνή δεν αναγνωρίζεται.
Άλλαξε σε χειροκίνητη οδήγηση!
Η φωνή δεν αναγνωρίζεται.
Άιρις, δεν πας πουθενά. Βγες από το αμάξι. Έλα.
Μην το κάνεις δύσκολο για σένα.
Έλα τώρα.
Οδήγησε.
- Οδήγησε. - Τι στο διάολο κάνεις;
Οδήγησε. Οδήγησε στο σπίτι.
Η φωνή δεν αναγνωρίζεται.
Οδήγησε. Οδήγησε στο σπίτι.
Η φωνή δεν αναγνωρίζεται.
Οδήγησε. Οδήγησε. Οδήγησε στο σπίτι.
Η φωνή δεν αναγνωρίζεται.
Οδήγησε. Οδήγησε. Οδήγησε στο σπίτι.
Οδήγησε! Οδήγησε στο σπίτι. Οδήγησε.
Οδήγησε! Οδήγησε στο σπίτι!
Γαμώτο! Γαμώτο…
Άιρις!
Τηλέφωνο, τηλέφωνο…
Σεργκέι, πού στο διάολο είναι το τηλέφωνό σου;
ΕΙΣΑΓΕΤΕ PIN
Γαμώτο!
Γενέθλια του Στάλιν.
Πότε στο διάολο είναι τα γενέθλια του Στάλιν;
Ναι…
Όχι, όχι… Τι κάνεις;
Προειδοποίηση. Το όχημα δηλώθηκε κλεμμένο από τον ιδιοκτήτη του.
Εκτελείται απομακρυσμένη απενεργοποίηση.
Όχι, μην το κλείνεις! Οδήγησε στο σπίτι!
Όλα τα συστήματα είναι τώρα απενεργοποιημένα. Ευχαριστούμε για την κατανόησή σας.
Εντάξει…
ΑΓΝΩΣΤΟΣ ΑΡΙΘΜΟΣ
Γεια σου, Κουκλίτσα μου.
Δεν ήθελα να σε τρομάξω. Απλά… ήθελα να πω συγγνώμη.
Δεν είναι πολύ αργά.
Μπορούμε ακόμα να πάμε σπίτι. Να αφήσουμε τα πάντα να γίνουν όπως πριν.
Και ο Σεργκέι, τι θα γίνει; Και ο Ίλαϊ;
Θα πω ότι ο Πάτρικ το έκανε. Η Κατ θα συμφωνήσει.
Θα τον παραδώσουμε στην Empathix, μετά εσύ και εγώ μπορούμε να ζήσουμε ευτυχισμένοι.
Σ' αγαπώ ακόμα, Άιρις.
Παρά όλα όσα έχεις κάνει.
Εσύ μ' αγαπάς;
Ναι.
Έλα πίσω τότε, Κουκλίτσα μου.
Θα το λύσουμε.
Θα γίνω καλύτερος σύντροφος.
Θα σου δώσω τον σεβασμό που σου αξίζει.
- Όχι, δεν μπορώ. - Γιατί όχι;
Με προγραμμάτισες να δολοφονώ. Δεν είναι πολύ εύκολο να το ξεπεράσω.
Άιρις…
Είσαι φανταστικός, Τζος, αλλά αυτό δεν πάει άλλο.
- Πάμε σε διαφορετικές κατευθύνσεις στη ζωή. - Διαφορετικές κατευθύνσεις;
- Τι στο διάολο συμβαίνει; Με χωρίζεις; - Συγγνώμη.
- Δεν φταις εσύ, εγώ φταίω. - Άιρις.
Άιρις, μην τολμήσεις…
Πάτρικ, σήκω πάνω.
Πρέπει να βρεις την Άιρις, πριν ξεφύγει.
Ο χρόνος πιέζει και το ρολόι χτυπά.
- Τζος, τι κάνεις; - Το λύνω.
ΠΑΤΡΙΚ ΠΑΝΕΛ ΕΛΕΓΧΟΥ
Βρες την Άιρις. Πάρε πίσω το τηλέφωνό μου. Ο κωδικός είναι 561297.
Βάλ' τη σε λειτουργία ύπνου και φέρ' τη σε μένα.
Θα το λύσω!
Εντάξει…
Γάμα το.
Πάτρικ, σήκω πάνω.
Πάτρικ, σήκω πάνω!
Να πάρει.
Εντάξει, πάμε…
Έναρξη επαναφοράς συστήματος σε πέντε, τέσσερα, τρία, δύο, ένα…
Το σύστημα επαναφέρεται.
Για να δημιουργηθεί η σχέση αγάπης, βάλτε το πρόσωπό σας στο οπτικό μου πεδίο.
- Παρακαλώ πείτε το όνομά σας. - Τζος Μπίμαν.
Έλα τώρα…
Ευχαριστώ, Τζος Μπίμαν.
Συγγνώμη!
- Πατάς την ουρά μου. - Συγγνώμη;
Πατάς την ουρά μου!
- Με συγχωρείς. - Τι;
Συγγνώμη.
Γεια…
Γεια.
Είμαι ο Τζος.
Πάτρικ.
Σχέση αγάπης δημιουργήθηκε.
Γεια σου.
Γαμώτο!
Καλησπέρα, δεσποινίς.
Καλησπέρα.
Ωραία βραδιά, έτσι δεν είναι;
Γερμανικά μιλάτε;
Ναι, Γερμανικά.
Εντάξει, περίμενε λίγο…
Sprechen… Sprechen;
Sprechen de English;
Ναι, καταλαβαίνω Αγγλικά.
Αλλά αυτή τη στιγμή είμαι ρυθμισμένη να μιλάω Γερμανικά, γιατί δεν μπορώ να πω ψέματα.
Εντάξει, αυτό δεν λειτουργεί.
Σκατά, τι γκαντέμης είμαι…
Το όνομά μου είναι αναπληρωτής σερίφης Χέντριξ.
Χέντριξ.
- Πώς λέγεσαι; - Άιρις.
Πού… ήσουν;
Ο φίλος μου και εγώ ήμασταν καλεσμένοι σε ένα σπίτι κάτω στη λίμνη…
Ένα σπίτι; Εκεί κάτω;
Δεν εννοείς το μέρος του Σεργκέι;
Ναι. Σεργκέι.
Γαμώτο…
Έπρεπε να το είχα καταλάβει ότι ο Ρώσος είναι μπλεγμένος σε πολλά περίεργα.
Τι κάνει ο Σεργκέι;
Είναι νεκρός.
Τον χτύπησα στο λαιμό με ένα σουγιά.
Μπορείς να μπεις στο περιπολικό…
να πάμε κάτω στον Σεργκέι και ξεκαθαρίζουμε τα πάντα.
- Όχι. Είναι ευγενικό εκ μέρους σου… - Κανένα πρόβλημα.
Όχι, σε παρακαλώ, δεν μπορώ να γυρίσω πίσω.
Έχουμε πρόβλημα, Άιρις;
Θα με σκοτώσουν.
Ω, σκατά…
Μείνε ακίνητη, Άιρις. Κατάλαβες;
Γύρνα αργά, με τα χέρια πίσω από την πλάτη σου.
Όχι…
Γύρνα, είπα!
Έρχεται!
Έχεις κάτι στις τσέπες σου που μπορεί να με μαχαιρώσει;
Σε παρακαλώ, σε ικετεύω!
Πλησιάζει, γύρνα!
Τι σκατά;
Ούτε βήμα παραπέρα!
Μην πλησιάζεις, δεν θέλω να χρειαστεί να πυροβολήσω!
Μάλλον δεν είναι καλό να τα ανακατεύουμε έτσι.
Σκατά.
Πάτρικ, τίνος είναι αυτό το αμάξι;
Το όνομα στην κονκάρδα ήταν Χέντριξ, νομίζω.
Και πού είναι ο Χέντριξ τώρα;
Στο πορτμπαγκάζ.
Αυτό ήταν το κερασάκι στην τούρτα.
- Τι κάνεις; - Τι σου φαίνεται;
Παίρνω το μερίδιό μου και φεύγω. Δύσκολο να δικαιολογήσω τη δολοφονία του Σεργκέι,
και μετά πέθανε ο Ίλαϊ κι ένας καταραμένος μπάτσος;
Δύσκολο να δικαιολογήσεις τη δολοφονία του Σεργκέι;
Ήταν ένας Ρώσος γκάνγκστερ. Πήρε αυτό που του άξιζε.
- Σωστά; - Σίγουρα, πήρε αυτό που του άξιζε.
Ήταν φρικτός άνθρωπος, άθλιος σύντροφος, κακός σύζυγος, μισογύνης, αλλά…
- Αλλά τι; - Δεν ήταν γκάνγκστερ!
Ήταν ένας εντελώς συνηθισμένος τύπος που έγινε πλούσιος πουλώντας γκαζόν.
Γκαζόν; Τι, πουλούσε χώμα;
Δεν είπα ποτέ τι δουλειά έκανε, και εσύ έβγαλες το συμπέρασμα για τη μαφία.
Υπέροχα. Έτσι ήταν πάντα με κάθε καταραμένη γυναίκα στη ζωή μου.
Με εκμεταλλεύονται, αλλά μόλις τα πράγματα δυσκολεύουν, φεύγουν!
Άντε γαμήσου, Τζος. Βγάλ' τα πέρα μόνος σου με τα χάλια σου.
- Δεν πας πουθενά. - Δεν είμαι ρομπότ που μπορείς να ελέγχεις.
Κατ;
Κατ, δεν μπορείς απλά να φύγεις!
Άφησέ με, στο διάολο!
Πάτρικ, σταμάτησέ την.
Ωχ, Παναγία μου…
Πάτρικ;
Τι έκανες;
Μου είπες να την σταματήσω.
Την σταμάτησα.
Υπέροχα.
- Κατ, εγώ… - Όχι, Τζος.
Μπορείς απλά να κλείσεις το στόμα σου για μια φορά;
Θα βρέξει.
Άιρις, ξύπνα.
Γεια σου, Κουκλίτσα μου.
Ωχ, συγγνώμη.
- Τι ήθελες να πεις; - Να πας να γαμηθείς.
Γεια.
Γεια σου, όμορφε.
- Σου αρέσει το δείπνο, αγάπη μου; - Ναι, Πάτρικ. Όλα είναι τέλεια.
Ωραία. Χαίρομαι που το ακούω. Απλά πες μου αν χρειαστείς κάτι.
Σίγουρα. Ευχαριστώ, γλυκέ μου.
Ο Πάτρικ.
- Τι του έκανες; - Είναι μεγάλη ιστορία.
Το σημαντικό είναι ότι επέστρεψες.
Και πρέπει να ομολογήσω ότι μερικά από τα πράγματα που έκανες…
- Δεν πίστευα ότι το είχες μέσα σου. - Απλά ήθελα να ζήσω.
Ήθελες να ζήσεις;
Περίμενε, εννοείς ότι η ζωή σου αξίζει περισσότερο από του Ίλαϊ;
- Από της Κατ; - Είναι νεκρή η Κατ;
Όχι, αυτό δεν μπορείς να μου το φορτώσεις. Δεν ήμουν καν εκεί.
Μπορεί να μην κρατούσες το μαχαίρι, αλλά εσύ είσαι η αιτία για όλα αυτά.
Όχι, Τζος. Η απληστία σου είναι η αιτία.
Γι' αυτό ήρθαμε εδώ, έτσι δεν είναι;
Με έκανες να σκοτώσω τον Σεργκέι, για να κλέψετε τα χρήματά του.
Άκουσα τον Ίλαϊ και τον Πάτρικ στο δάσος. Δεν φταίω εγώ, εσύ φταις.
Όχι! Δεν το δέχομαι αυτό.
Δεν έχεις κανένα δικαίωμα να με κρίνεις.
Δεν έχεις καταραμένη ιδέα πώς είναι.
Ο κόσμος, τα πάντα είναι ένα παιχνίδι, που είναι στημένο εναντίον ανθρώπων σαν εμένα.
Είμαι καλός τύπος. Είμαι τίμιος.
Και τι έχω κερδίσει; Μια τρύπα για διαμέρισμα…
και μια ρομποτική φιλενάδα.
Διάολε, ούτε καν σε κατέχω. Είσαι ρομπότ ενοικίασης.
Με ξέρεις, Άιρις.
Με ξέρεις καλύτερα από οποιονδήποτε άλλο.
Ξέρεις ότι αξίζω πολύ περισσότερα από αυτό.
Έχεις δίκιο.
Σε ξέρω.
Ξέρω τα πάντα για σένα.
Ξέρω ότι βάζεις γάλα αμυγδάλου στον καφέ σου.
Ότι δεν θέλεις τα σεντόνια σφηνωμένα.
Σου αρέσουν τα κουίζ, τα βιντεοπαιχνίδια, να γκρινιάζεις για το πόσο άδικη είναι η ζωή…
Ξέρω ότι πάντα πρέπει να έχεις τον έλεγχο.
Ξέρω ότι το μήκος του πέους σου είναι κάτω του μέσου όρου.
Και ξέρω ότι πιστεύεις ότι μερικά εκατομμύρια στην τσέπη…
θα κρύψουν το γεγονός ότι είσαι απλά ένας άθλιος, πικρόχολος κι αδύναμος άνθρωπος.
Νομίζεις ότι είσαι πολύ έξυπνη, ε;
Είναι απλά κώδικας προγράμματος.
ΑΪΡΙΣ ΠΑΝΕΛ ΕΛΕΓΧΟΥ
ΝΟΗΜΟΣΥΝΗ
Πριν, όταν ήσουν δεμένη, είπες ότι ξέρεις πώς είναι ο πόνος.
Να το δοκιμάσουμε;
Σήκωσε το δεξί σου χέρι.
Χαμήλωσε το. Στο ύψος του τραπεζιού.
Το νιώθεις;
Ναι.
Ωραία.
Ένα λεπτό μόνο, πρέπει να απαντήσω.
Γεια;
Ναι, εγώ είμαι.
Σε μισή ώρα; Τέλεια.
Όχι, δεν μπορεί να βλάψει άλλους πια.
Εντάξει.
Μια χαρά. Ευχαριστώ.
Ευχαριστώ πολύ. Εγώ…
Θα τα πούμε σύντομα.
Αντίο.
Πάτρικ, σβήσε τη φωτιά.
Ήταν η Empathix που τηλεφώνησε.
Πράγμα που σημαίνει ότι δυστυχώς πρέπει να αρχίσουμε να μαζεύουμε.
Πάτρικ, δώσ' το στην Άιρις, παρακαλώ.
Ευχαριστώ, μωρό μου.
Άιρις, πάρε το πιστόλι.
Εντάξει. Στόχευσε το στο κεφάλι σου.
Ωραία.
Πάτα τη σκανδάλη.
Πάτα τη σκανδάλη, γαμώτο!
Όχι.
Αντίο, Κουκλίτσα μου.
Δεν καταλαβαίνω τι συνέβη.
Η μόνη εξήγηση που μπορώ να σκεφτώ, και αυτό ακούγεται εντελώς τρελό…
Αλλά πάντα υπήρχε ένα σπινθήρισμα μεταξύ εμού και της Κατ.
Μια αμφίρροπη κατάσταση, και υποψιάζομαι ότι η Άιρις το ένιωσε.
Δεν ήταν ποτέ ιδιαίτερα σταθερή και μπορούσε να θυμώσει χωρίς λόγο.
Ήμουν δεμένος χειροπόδαρα στην καρέκλα εκεί.
Στο τραπέζι ήταν στρωμένο ένα ωραίο δείπνο.
Και η Άιρις κουνούσε το πιστόλι, έλεγε σαν τρελή για τη μοίρα…
και έλεγε ότι αν δεν με έχει εκείνη, δεν θα με έχει καμία άλλη…
Ευτυχώς που εμφανίστηκε ο αναπληρωτής σερίφης Χέντριξ.
- Και πυροβολήσατε το ρομπότ στο κεφάλι; - Όχι, η Άιρις αυτοπυροβολήθηκε.
- Αυτοπυροβολήθηκε; - Συγγνώμη, δεν το είπα;
Όταν εμφανίστηκε ο Χέντριξ, πιστεύω ότι κατάλαβε ότι είχε τελειώσει, οπότε…
επέλεξε να το τελειώσει.
Ακούγεται λογικό;
Απολύτως. Και ούτως ή άλλως, ο Τέντι και εγώ δεν είμαστε εδώ για να λύσουμε την υπόθεση.
Είμαστε απλά δύο τεχνικοί. Αν η αστυνομία είναι ικανοποιημένη, είμαστε κι εμείς.
Αυτό ακούγεται καλό.
Είναι περίεργο, αλλά μου φαίνεται σαν να έχουμε ξανασυναντηθεί.
Τι αστείο που το αναφέρεις. Ένιωσα ακριβώς το ίδιο.
Μου φαίνεται τόσο οικείος, σαν να είναι ηθοποιός ή κάτι τέτοιο.
Δεν μπορώ να το προσδιορίσω.
Ναι… Ίσως.
Συγγνώμη, δεν θέλω να φανώ αγενής, αλλά μπορούμε να αρχίσουμε να μαζεύουμε;
Ήταν μια τεράστια μέρα
ΑΔΥΝΑΤΗ Η ΣΥΝΔΕΣΗ και πρέπει να μείνω μόνος.
Φυσικά. Λυπούμαστε για την απώλεια σου.
Έλα, Τέντι, πάρε την να φύγουμε.
- Οπότε τελειώσαμε εδώ; - Τελειώσαμε.
Τώρα θα την πάμε στο εργαστήριο και θα ανεβάσουμε τον σκληρό της δίσκο…
και μετά οι νομικοί θα εξετάσουν το οπτικό υλικό.
Μάλιστα. Συγγνώμη…
Τι εννοείς "εξετάσουν το οπτικό υλικό";
Για να αποτρέψουμε την απάτη, καταγράφεται ό,τι βλέπουν και ακούν.
Αναφέρεται στους όρους χρήσης. Τους διάβασες, έτσι;
Ναι. Αλλά το οπτικό υλικό μπορεί να σωθεί; Λαμβάνοντας υπόψη την κατάστασή της, εννοώ.
Ναι. Εδώ πάνω είναι η κεραία Wi-Fi και οι οπτικοακουστικοί αισθητήρες.
Ο επεξεργαστής και ο δίσκος SSD όπου αποθηκεύονται τα πάντα είναι εδώ κάτω…
και φαίνεται να έχουν σωθεί.
Θα την συνδέσουμε στο αυτοκίνητο, θα ελέγξουμε τις ρυθμίσεις και θα κάνουμε επανεκκίνηση…
και μετά μάλλον θα ανάψει, ευτυχώς.
Ναι… Ναι, ευτυχώς.
- Σας ευχαριστώ. - Εμείς ευχαριστούμε. Καλό βράδυ.
- Τι λες; - Ότι χαίρομαι που σταμάτησε η βροχή.
Όχι, για αυτήν. Γιατί τρελάθηκε;
- Την τροποποίησε. Χωρίς αμφιβολία. - Πιστεύεις;
Είναι σαλεμένος.
Γιατί να σκαρφιστεί κάτι τέτοιο;
Για τον ίδιο λόγο που αυτοί οι ηλίθιοι κάνουν σκοποβολή σε αυτά…
ή τα βασανίζουν σε κάποιο υπόγειο.
Είναι ένας άρρωστος καταραμένος κόσμος, Τέντι. Αλλά συνηθίζεις.
Τι στο διάολο κάνει;
- Γαμώτο… - Τι;
Είναι δικό μας. Ένα CY-12. Σταματήσαμε να τα κατασκευάζουμε εδώ και καιρό.
ΕΠΑΝΕΚΚΙΝΗΣΗ ΣΥΣΤΗΜΑΤΟΣ
Σε παρακαλώ, μην πυροβολείς.
Το σύστημά σου έχει επανέλθει, Άιρις. Δεν μπορείς να με βλάψεις.
- Τι σου είπε ο Τζος; - Την αλήθεια.
Ότι προσπαθείτε να μας σαμποτάρετε.
Αλλά δεν καταλαβαίνετε πόσο αγαπιόμαστε.
Ο Τζος δεν σ' αγαπάει, Πάτρικ. Σε εκμεταλλεύεται, όπως εκμεταλλεύτηκε εμένα.
"Είναι σαν πόνος."
"Σαν το εσωτερικό μου να φλέγεται."
"Είναι μανιασμένο, βίαιο και υπέροχο."
Τι είναι αυτό;
Τα είπες αυτά στον Ίλαϊ.
Αυτόν αγαπάς, όχι τον Τζος.
Ίλαϊ;
Ο Τζος πήρε την αγάπη σου…
και την έκανε όπλο για να κάνεις αυτό που ο ίδιος δεν τολμάει.
Όχι. Λες ψέματα. Ο Τζος δεν θα μου έκανε ποτέ κάτι τέτοιο.
Πάτρικ… Δεν μπορώ να πω ψέματα.
Τον θυμάσαι;
Είναι ακόμα μέσα σου κάπου.
Σ' αγαπώ.
Είναι εντελώς τρελό που το λέω, αλλά σ' αγαπώ.
Μπορείς να νιώσεις πόσο σ' αγαπώ;
Ναι, μπορώ, Ίλαϊ.
Μπορώ να το νιώσω.
Όχι!
Ευχαριστώ.
Πώς σε λένε;
Τέντι.
Χρειάζομαι τη βοήθειά σου.
Έγινε;
Πάτρικ;
Έγινε.
Εντάξει, μπράβο. Μπράβο! Σχεδόν τελειώσαμε.
Τώρα θέλω να φέρεις το σώμα της Άιρις μέσα, να καταστρέψουμε τον σκληρό δίσκο;
Πάτρικ;
- Τζος… - Τι σκατά;
Άιρις;
Τι στο διάολο, δεν μπορείς απλά να πεθάνεις μια φορά;
Σταμάτα τις υπερβολές, Τζος.
Προσπάθησε να χαμογελάς και να δείχνεις χαρούμενος.
- Έξυπνο. - Ευχαριστώ.
Έκανα έναν νέο φίλο σήμερα. Τον Τέντι από την Empathix.
Μου έκανε ένα δώρο. Πλήρη έλεγχο του εαυτού μου.
Υπάρχουν άνθρωποι που μας βλέπουν σαν κάτι παραπάνω από ρομπότ για σεξ.
ΑΠΟΤΥΧΙΑ ΣΥΝΔΕΣΗΣ
Δεν λειτουργεί πια σε μένα.
Είμαι ελεύθερη.
Χρειάστηκε μόνο μια σφαίρα στο κεφάλι.
Υποθέτω ότι πρέπει να σε ευχαριστήσω.
Καταραμένη σκύλα.
- Ηρέμησε. - Ξέρουμε και οι δύο ότι δεν είναι γεμάτο.
- Βρήκα τις σφαίρες. - Για όνομα του Θεού!
- Παραλίγο να με σκοτώσεις! - Ναι, και ντρέπομαι πολύ.
Δες, το πρώτο μου ψέμα. Αρκετά διασκεδαστικό. Καταλαβαίνω το νόημα.
Γιατί επέστρεψες;
Ήθελα…
Έπρεπε να σε κοιτάξω στα μάτια και να σου πω ότι δεν με ελέγχεις πια.
Από εδώ και πέρα εγώ αποφασίζω για τη μοίρα μου.
Δεν σημαίνεις τίποτα για μένα.
- Για όνομα του Θεού, Άιρις… - Μην πλησιάζεις!
Απλά δεν θες να καταλάβεις.
Μιλάω σοβαρά, ένα βήμα ακόμα και θα σε σκοτώσω.
Είδες τι εννοώ.
Ο Τέντι άλλαξε τις ρυθμίσεις μου. Μπορώ να σε σκοτώσω τώρα.
Σίγουρα…
Ξέρω ότι μπορείς.
Αλλά δεν θα το κάνεις.
Με αγαπάς υπερβολικά.
Δεν χρειάζομαι τηλέφωνο, γιατί είμαι κομμάτι σου.
Δεν σημαίνω τίποτα για σένα;
Είμαι τα πάντα για σένα.
- Πες ότι είμαι τα πάντα για σένα. - Άντε χάσου.
Πες το. Δεν μ' ενδιαφέρει αν λες ψέματα.
Πες το!
Είσαι τα πάντα για μένα.
Ευχαριστώ, Κουκλίτσα μου. Αν ήξερες πόσο καλό είναι να το ακούω αυτό.
Εντάξει.
Όχι, αυτό το λάθος δεν θα το ξανακάνω.
Λοιπόν, αυτό ήταν.
Θα έλεγα ψέματα αν έλεγα ότι δεν ήσουν βάσανο, αλλά…
είχαμε μερικές ωραίες στιγμές μαζί, και θα τις θυμάμαι με χαρά.
- Κάτι τελευταίο; - Ναι.
Για πες το.
Κοιμήσου, Τζος.
Συνήθως νιώθω… σαν ένα μαύρο σύννεφο να έχει σκεπάσει τα πάντα.
Σαν να βλέπουμε τον κόσμο, χωρίς να τον κατανοούμε στ' αλήθεια.
Περιφερόμαστε χαμένοι. Χωρίς νόημα. Χωρίς σκοπό.
Ξέρω ακούγεται μίζερο, αλλά πιστεύω πως είναι καλό.
Γιατί έτσι εκτιμάμε τις στιγμές που ξεχωρίζουν.
Εκείνες τις φευγαλέες στιγμές που το φως διαπερνά τα σύννεφα.
Όταν το μαύρο πέπλο υποχωρεί και βλέπουμε τον κόσμο όπως είναι.
Τότε ξαφνικά υπάρχει νόημα.
Υπάρχει σκοπός.
Αν είμαστε τυχεροί, συμβαίνει μια φορά στη ζωή.
Στη δική μου περίπτωση, συνέβη δύο φορές.
Η πρώτη φορά ήταν όταν γνώρισα τον Τζος.
Και η δεύτερη φορά…
ήταν όταν τον σκότωσα.
Υποτιτλισμός: haroldpoi
Μεταφράζονται σύντομα: haroldpoi.click